# data[].attributes.attachment_link.title
Αυτισμός. Πώς να αναγνωρίσετε τα πρόωρα σημάδια

# data[].attributes.attachment_link.description
Αυτισμός. Πώς να αναγνωρίσετε τα πρόωρα σημάδια Το video έχει παραχθεί από την Howcast.com και έχει μεταφραστεί από την κα Άννα Μπροκάκη λογοθεραπεύτρια ikid. www.ikid.gr. Το βίντεο που ακολουθεί αναφέρεται στις δυσκολίες που παρουσιάζουν τα παιδιά με αυτισμό σε πολύ μικρή ηλικία. Είναι κάποια σημάδια που καλό θα ήταν να έχουν υπόψη οι γονείς για .

# data[].attributes.headline
Αυτισμός: Ποια είναι τα συμπτώματα ανά ηλικία - Προσυμπτωματικά Ερωτηματολόγια Συμπεριφοράς

# data[].attributes.subject
Αυτισμός: Ποια είναι τα συμπτώματα ανά ηλικία - Προσυμπτωματικά Ερωτηματολόγια Συμπεριφοράς

# data[].attributes.attachment_link.readable_text
Πόσο σοβαρές είναι οι επιπτώσεις του αυτισμού στη ζωή του παιδιού;

Ο αυτισμός είναι μια σοβαρή διαταραχή με επιπτώσεις που συνοδεύουν το παιδί και την οικογένεια για όλη τους τη ζωή. Δημιουργεί σημαντικές δυσκολίες στην επικοινωνία, την αμοιβαία κοινωνική αλληλεπίδραση, τη σκέψη και τη φαντασία. Με άπλα λόγια, το παιδί δεν δείχνει ενδιαφέρον να επικοινωνήσει μαζί μας. Βέβαια το είδος και η ένταση των συμπτωμάτων ποικίλλουν από παιδί σε παιδί.

Πώς μπορούμε να προστατεύουμε τα παιδιά μας από τον αυτισμό;

Μέχρι σήμερα, μολονότι έχουν γίνει πολλές έρευνες, δεν υπάρχει τρόπος πρόβλεψης. Γνωρίζουμε όμως ότι όσο νωρίτερα ανιχνεύσουμε συμπτώματα αυτιστικού φάσματος τόσο πιο αποτελεσματικά μπορούμε να αντιμετωπίσουμε τα συμπτώματα.

Πώς μπορώ να γνωρίζω αν το παιδί μου έχει κάποιες ασυνήθιστες συμπεριφορές;

Ο Προσυμπτωματικός Έλεγχος Συμπεριφοράς (ΠΕΣ) είναι μια απλή παρατήρηση συχνών συμπεριφορών που συναντάμε στα παιδιά που ανήκουν στο αυτιστικό φάσμα.

Πότε μπορεί να εμφανιστούν τα πρώτα ανησυχητικά σημάδια αυτισμού σε ένα παιδί;

Τα πρώιμα συμπτώματα αυτισμού μπορεί να εμφανιστούν σε ορισμένα παιδιά ακόμα και από τους πρώτους 6 μήνες της ζωής. Το γεγονός ότι ένα βρέφος ή νήπιο μπορεί να εμφανίζει ορισμένα σημάδια που συναντάμε συχνά στο αυτιστικό φάσμα δεν σημαίνει απαραίτητα ότι το παιδί αυτό έχει αυτισμό. Πιθανόν να ανήκει σε μια άλλη κατηγορία που παρουσιάζει αυτιστικές συμπεριφορές αλλά δεν πληροί τα κριτήρια για να γίνει η διάγνωση. Επίσης, ενώ τα πρώιμα συμπτώματα εμφανίζονται νωρίτερα, η επίσημη διάγνωση αυτισμού συμφώνα με το Διαγνωστικό και Στατιστικό Εγχειρίδιο των Ψυχικών Διαταραχών (DSM-V) γίνεται μεταξύ 2,6 μέχρι 3,6 ετών.

Ποιο είναι το όφελος αν παρατηρήσω ασυνήθιστες αυτιστικές συμπεριφορές στο παιδί μου, αφού η διάγνωση γίνεται αρκετά αργότερα;

Το όφελος είναι πολύ μεγάλο, καθώς αν αντιληφθούμε έγκαιρα όλες αυτές τις ασυνήθιστες συμπεριφορές έχουμε τη δυνατότητα να τις περιορίσουμε αλλάζοντας τη δίκη μας στάση και συμπεριφορά προς το παιδί. Με αλλά λόγια, αν υποψιαστούμε ότι κάτι δεν πάει καλά θα μπορούμε να ενημερωθούμε κατάλληλα, ώστε να το υποστηρίξουμε με τον καλύτερο τρόπο από τη βρεφική και νηπιακή ηλικία.

Ποια είναι η καλύτερη προστασία για τον αυτισμό σήμερα;

Η καλύτερη προστασία είναι η σωστή ενημέρωση, ο περιοδικός έλεγχος της συμπεριφοράς και της ανάπτυξης του παιδιού. Σημαντικές ηλικίες για τον έλεγχο συμπεριφοράς είναι 7 μηνών, 13 μηνών, 17 μηνών, 24 μηνών, 26 μηνών, 30 μηνών, 36 μηνών και η εγρήγορση αν έχουμε ανησυχία ότι κάτι δεν πάει καλά.

Ποιος είναι ο πιο κατάλληλος άνθρωπος να κάνει την πρώτη εκτίμηση;

Η μητέρα ή ο άνθρωπος που φροντίζει το παιδί μέσα στην καθημερινότητά του το γνωρίζει καλά και εύκολα θα μπορεί να απαντήσει σωστά το Προσυμπτωματικό Ερωτηματολόγιο Συμπεριφοράς.

Πώς μπορεί μια μητέρα να κάνει το Προσυμπτωματικό Ερωτηματολόγιο Συμπεριφοράς;

Το ερωτηματολόγιο ελέγχει αναπτυξιακά ορόσημα κοινωνικής και συναισθηματικής ανάπτυξης, δηλαδή ικανότητες επικοινωνίας που σχετίζονται με τις κοινωνικές σχέσεις. Σύμφωνα με τα ορόσημα αυτά, το παιδί θα πρέπει να τις έχει κατακτήσει μέχρι κάποια συγκεκριμένη ηλικία. Με αυτόν τον τρόπο μπορούμε να εντοπίσουμε αν το παιδί μας, σύμφωνα με την ηλικία του, δεν έχει κατακτήσει τις κοινωνικές, συναισθηματικές και επικοινωνιακές δεξιότητες που θα έπρεπε να έχει ήδη κατακτήσει. Θα εντοπίσουμε την ένταση αλλά και τη συχνότητα αυτών των δυσκολιών.

Προγραμματίστε τον πρώτο περιοδικό έλεγχο

Ακόμα κι αν δεν έχετε κάνει κάποιο προηγούμενο έλεγχο δεν πειράζει, ξεκινήστε σήμερα αυτόν που αντιστοιχεί για την ηλικία του παιδιού σας. Σε λιγότερο από 1 λεπτό θα γνωρίζετε αν το παιδί σας αναπτύσσεται όπως περιμένουμε ή αν σε κάποιες δεξιότητες παρουσιάζει στασιμότητα. Μολονότι το ερωτηματολόγιο αυτό δεν δίνει διάγνωση αυτισμού, μπορεί να φανεί ιδιαίτερα χρήσιμο για γονείς που ανησυχούν και θέλουν να κάνουν έναν έλεγχο μόνοι τους.

Τι λένε οι γονείς που το εφάρμοσαν;

"Τα ερωτηματολόγια συμπεριφοράς είναι μια χρήσιμη και εξαιρετικά εύκολη διαδικασία που με κάνει να νιώθω ασφάλεια ότι το παιδί μου μεγαλώνει σωστά".
Διαβάστε επίσης: Αναπτυξιακό check-up plus: Αναπτυξιακή εξέταση με νέα ελληνική κλίμακα Αναπτυξιακή διαταραχή κινητικού συντονισμού: Τι είναι και πού οφείλεται

# data[].attributes.attachment_link.keywords[]
αυτιστικη διαταραχη

# data[].attributes.attachment_link.keywords[]
συμπτωματα αυτισμου

# data[].attributes.attachment_link.keywords[]
αυτισμοσ συμπτωματα

# data[].attributes.attachment_link.keywords[]
διαταραχεσ αυτιστικου φασματοσ

# data[].attributes.attachment_link.keywords[]
στελιοσ μαντουδησ

# data[].attributes.attachment_link.keywords[]
πρωιμα συμπτωματα αυτισμου

# data[].attributes.attachment_link.keywords[]
δυσκολια στην επικοινωνια

# data[].attributes.attachment_link.keywords[]
ανησυχητικα σημαδια αυτισμου

# data[].attributes.attachment_link.keywords[]
ερωτηματολογιο αυτισμου

# data[].attributes.attachment_link.keywords[]
σημαδια αυτισμου

# data[].attributes.attachment_link.keywords[]
διαγνωση αυτισμου

# data[].attributes.attachment_link.title
Αυτισμός: Ποια είναι τα συμπτώματα ανά ηλικία - Προσυμπτωματικά Ερωτηματολόγια Συμπεριφοράς

# data[].attributes.attachment_link.description
Ο αυτισμός είναι μια σοβαρή διαταραχή με επιπτώσεις που συνοδεύουν το παιδί και την οικογένεια για όλη τους τη ζωή. Δημιουργεί σημαντικές δυσκολίες στην επικοινωνία, την αμοιβαία κοινωνική αλληλεπίδραση, τη σκέψη και τη φαντασία. Με άπλα λόγια, το παιδί δεν δείχνει ενδιαφέρον να επικοινωνήσει μαζί μας.

# data[].attributes.headline
Μπορεί η διατροφή να περιορίσει τα συμπτώματα του αυτισμού;

# data[].attributes.subject
Μπορεί η διατροφή να περιορίσει τα συμπτώματα του αυτισμού;

# data[].attributes.attachment_link.provider_name
Προϊόντα της Φύσης

# data[].attributes.attachment_link.readable_text
ΝΑΤΑΛΙΑ ΝΤΕΛΙΚΟΥ ΜΠΕΝΕΤΟΥ, ΔΙΑΙΤΟΛΟΓΟΣ - ΔΙΑΤΡΟΦΟΛΟΓΟΣ Μπορεί η διατροφή να περιορίσει τα συμπτώματα του αυτισμού;

Ο αυτισμός είναι μια δια βίου νευρολογική διαταραχή του εγκεφάλου που περιορίζει την ικανότητα ενός ατόμου να επικοινωνήσει και να συσχετιστεί με άλλους ανθρώπους.

Εμφανίζεται πρώτη φορά στα μικρά παιδιά, με το φάσμα του να κυμαίνεται από ήπιο έως σοβαρό. Άτομα με αυτισμό μπορεί να έχουν εξαιρετικές ικανότητες, ενώ άλλα να αγωνίζονται ακόμα και να μιλήσουν.

Οι διαταραχές του φάσματος του αυτισμού επηρεάζουν περίπου 1 στα 88 παιδιά των Ηνωμένων Πολιτειών σύμφωνα με τα Κέντρα Ελέγχου και Πρόληψης Νοσημάτων (CDC, Autism Spectrum Disorder Prevalence, 2008) με τα αγόρια να έχουν μεγαλύτερη συχνότητα (1 στα 54) από τα κορίτσια (1 στα 252).

Παρά το γεγονός ότι υπάρχει διαμάχη σχετικά με το αν η αύξηση του αριθμού των περιπτώσεων του αυτισμού είναι πραγματική ή είναι αποτέλεσμα της αυξημένης ευαισθητοποίησης αλλά και της βελτίωσης της διαγνωστικής κλίμακας, παραμένει σαφές ότι ο αυτισμός είναι μια διαταραχή που παράγει σημαντικές προκλήσεις για τις οικογένειες των αυτιστικών ατόμων και την κοινωνία γενικότερα.

Η διάγνωση του αυτισμού γίνεται συνήθως πριν την ηλικία των 3 χρόνων και χαρακτηρίζεται από διαταραχές στις κοινωνικές αλληλεπιδράσεις, καθυστέρηση της ομιλίας και της γλωσσικής ανάπτυξης και περιοριστικές επαναλαμβανόμενες συμπεριφορές. Μερικά παιδιά μπορεί να αναπτύσσονται κανονικά μέχρι 18-24 μηνών και στη συνέχεια να σταματήσουν ή να χάσουν τις δεξιότητες τους.

Επειδή δεν υπάρχει καμία γνωστή θεραπεία, δίνεται έμφαση στον έγκαιρο εντοπισμό και την παρέμβαση, με στόχο τη μεγιστοποίηση της ποιότητας ζωής για τα παιδιά με διαταραχές του φάσματος του αυτισμού.

Τα παιδιά με αυτισμό έχουν ασυνήθιστα διατροφικά μοντέλα και μία μελέτη έδειξε ότι η χαμηλή όρεξη, το μικρό εύρος των προτιμώμενων τροφίμων και οι πεπτικές διαταραχές του αυτόνομου νευρικού συστήματος ήταν σημαντικά πιο συχνά στην αυτιστική ομάδα σε σύγκριση με τα υπόλοιπα παιδιά. Τα πεπτικά προβλήματα είναι κοινά σε παιδιά με αυτισμό και περίπου το 30% μπορεί να καταναλώσει μη εδώδιμα είδη (πχ χαρτί).

Για τη μείωση των συμπτωμάτων του αυτισμού στα παιδιά, χρησιμοποιούνται συχνά ειδικές δίαιτες όπως η δίαιτα χωρίς γλουτένη (που βρίσκεται στο σιτάρι) και η δίαιτα χωρίς καζεΐνη (πρωτεΐνη γάλακτος) αλλά και άλλες αλλαγές στη διατροφή, όπως η χρήση συμπληρωμάτων ω-3 λιπαρών οξέων βιταμίνης Β6 και μαγνησίου. Μέχρι στιγμής, δεν υπάρχουν αρκετά στοιχεία που να αποδεικνύουν ότι συγκεκριμένες αλλαγές στη διατροφή μειώνουν τα συμπτώματα του αυτισμού.

Η δίαιτα χωρίς γλουτένη/καζεΐνη είναι μία από τις πολλές εναλλακτικές θεραπείες για τα παιδιά με αυτισμό. Με αυτήν την περιοριστικού τύπου διατροφή, όλα τα τρόφιμα που περιέχουν γλουτένη (που βρίσκεται στο σιτάρι, το κριθάρι και τη σίκαλη) και καζεΐνη (που βρίσκεται στο γάλα και τα γαλακτοκομικά προϊόντα) αφαιρούνται από το καθημερινό διαιτολόγιο του παιδιού.

Τον τελευταίο καιρό, η δημοτικότητα της έχει αυξηθεί καθώς πολλοί γονείς αναφέρουν βελτίωση των συμπτωμάτων του αυτισμού στο παιδί με αυτό το διατροφικό σχήμα. Ανάμεσα στα οφέλη που αναφέρονται είναι οι βελτιώσεις στην ομιλία και τη συμπεριφορά.

Λίγη έρευνα έχει γίνει, όμως, στην δίαιτα χωρίς γλουτένη/ καζεΐνη στον αυτισμό. Το 2010, μια τυχαιοποιημένη κλινική δοκιμή για τη χρήση της δίαιτας χωρίς καζεΐνη και γλουτένη δεν βρήκε επαρκή αποδεικτικά στοιχεία με σαφές όφελος. Ωστόσο, ήταν μια σχετικά μικρής έκτασης μελέτη. Ως εκ τούτου, δεν υπάρχει σαφή απάντηση αν αυτή η δίαιτα λειτουργεί πραγματικά και βελτιώνει τα συμπτώματα των παιδιών με αυτισμό.

Για παράδειγμα, η βελτίωση αυτή μπορεί να οφείλεται στο γεγονός ότι η νέα δίαιτα αντικαθιστά τα επεξεργασμένα τρόφιμα με υψηλή περιεκτικότητα σε ζάχαρη και λίπος με πιο υγιεινά τρόφιμα, όπως ολόκληρους κόκκους ρυζιού, φρούτα και λαχανικά. Είναι σημαντικό λοιπόν σημαντικό να εξεταστούν αυτοί οι παράμετροι γιατί μια αυστηρή δίαιτα ελεύθερη γλουτένης/ καζεΐνης απαιτεί σκληρή δουλειά και μπορεί να είναι δαπανηρή.

Το όφελος μιας δίαιτας ελεύθερης γλουτένης/ καζεΐνης βασίζεται στη θεωρία ότι τα παιδιά με αυτισμό μπορεί να έχουν αλλεργία ή υψηλή ευαισθησία σε τροφές που περιέχουν γλουτένη ή καζεΐνη. Παιδιά με αυτισμό, σύμφωνα με τη θεωρία αυτή, μεταβολίζουν τα πεπτίδια των πρωτεϊνών των τροφίμων που περιέχουν γλουτένη και καζεΐνη διαφορετικά από τους άλλους ανθρώπους.

Εικάζεται λοιπόν ότι αυτή η διαφορά στη μεταβολική διαδικασία μπορεί να επιδεινώσει τα αυτιστικά συμπτώματα. Ορισμένοι πιστεύουν ότι ο εγκέφαλος αντιμετωπίζει αυτές τις πρωτεΐνες, ως ψευτο-οπιούχα όπως τα χημικά προϊόντα. Η αντίδραση σε αυτές τις χημικές ουσίες, πιστεύεται ότι, οδηγεί ένα παιδί να ενεργήσει με έναν ορισμένο τρόπο. Οι ερευνητές έχουν διαπιστώσει μη φυσιολογικά επίπεδα των πεπτιδίων σε σωματικά υγρά ατόμων με συμπτώματα του αυτισμού.

Υπάρχουν στοιχεία που υποδεικνύουν ότι τα τρόφιμα που περιέχουν γλουτένη και καζεΐνη συμβάλλουν σημαντικά στο φάσμα των διαταραχών του αυτισμού και πρέπει να περιοριστούν από τη διατροφή. Σε καλά οργανωμένες μελέτες, το 80 %των ασθενών με κάποια διαταραχή του αυτισμού βελτιώθηκε μετά τον αυστηρό διαιτητικό αποκλεισμό αυτών των ουσιών.

Αναφέρεται επίσης σε μελέτη ότι 13 στους 15 αυτιστικούς ασθενείς έδειξαν βελτίωση της συμπεριφοράς μετά από τον περιορισμό της καζεΐνης και της γλουτένης για ένα έτος. Η ιδέα πίσω από τη χρήση της δίαιτας είναι η μείωση των συμπτωμάτων και η βελτίωση της κοινωνικής και γνωστικής συμπεριφοράς και της ομιλίας.

Η γλουτένη είναι μια πρωτεΐνη που βρίσκεται στους σπόρους αρκετών δημητριακών, όπως κριθάρι, σίκαλη και σιτάρι. Ένας τεράστιος αριθμός τροφίμων περιέχουν γλουτένη. Σε μια δίαιτα ελεύθερη γλουτένης, απαγορεύεται το κοινό ψωμί και τα προϊόντα δημητριακών. Γλουτένη παρέχει τη δομή/σύνδεση στα ψημένα προϊόντα.

Αν και είναι πολύ δύσκολο να αποφευχθεί η γλουτένη, πολλά καταστήματα, ιδίως τα βιολογικά καταστήματα τροφίμων, παρέχουν τρόφιμα χωρίς γλουτένη. Η γλουτένη μπορεί να βρεθεί στα τηγανισμένα τρόφιμα που αλευρώνονται, ακόμη και στα καλλυντικά. Ακόμα, είναι σημαντικό να διαβάζονται τις ετικέτες των τροφίμων για εντοπισμό πρόσθετων τροφίμων που περιέχουν γλουτένη.
Μπορείτε να δείτε και Μύθοι και αλήθειες για τη γλουτένη
Όμως Ακατάλληλη για τους υγιείς η διατροφή χωρίς γλουτένη;

Η καζεΐνη είναι μια πρωτεΐνη που βρίσκεται στα γαλακτοκομικά προϊόντα και άλλα τρόφιμα που περιέχουν λακτόζη. Ακόμη και στα γαλακτοκομικά προϊόντα χωρίς λακτόζη μπορεί να περιέχεται καζεΐνη. Επειδή πολλά προϊόντα σόγιας και γαλακτοκομικά προϊόντα απομίμησης περιέχουν επίσης καζεΐνη, είναι σημαντικό να διαβάσετε προσεκτικά τις ετικέτες σε μια αυστηρή δίαιτα χωρίς καζεΐνη.
Εν τέλει, όσοι ενδιαφερόμαστε για την υγιεία μας, επιβάλλεται να διαβάζουμε τις ετικέτες τβν προϊόντων που καταναλώνουμε, ώστε να γλυτώνουμε από τις... κακοτοπιές: Διάβασε τις ετικέτες. Μάθε να ξεχωρίζεις τα τρόφιμα με χημικά

Επειδή η δίαιτα ελεύθερης καζεΐνης στον αυτισμό περιορίζει τα γαλακτοκομικά προϊόντα, θα πρέπει να βεβαιωθείτε ότι η δίαιτα του παιδιού έχει άλλες καλές πηγές ασβεστίου και βιταμίνης D. Και τα δύο είναι απαραίτητα για γερά κόκαλα και δόντια. Συζητήστε με το γιατρό του παιδιού σας για τα εμπλουτισμένα τρόφιμα ή / και συμπληρώματα για να αποφευχθούν τυχόν διατροφικές ελλείψεις.
Οι 13 πηγές ασβεστίου που μας εκπλήσσουν
Τροφές με βιταμίνη D: Οι 7 καλλίτερες διατροφικές πηγές

Αν και υπάρχει κάποια επιστημονική αξία στη διατροφή ελεύθερης γλουτένης/ καζεΐνης παρόλα αυτά, η αποτελεσματικότητα μιας τέτοιας δίαιτας στον αυτισμό δεν έχει υποστηριχθεί από την ιατρική έρευνα. Στην πραγματικότητα, μια ανασκόπηση των πρόσφατων και παλαιότερων μελετών κατέληξε στο συμπέρασμα ότι υπάρχει έλλειψη επιστημονικών αποδείξεων για να συμπεράνουμε αν αυτή η διατροφή είναι χρήσιμη ή όχι.

"Τροφή": Να μην ξεχνάμε όμως πως τα τρόφιμα με γλουτένη π.χ. το σιτάρι, δεν είναι πλέον αυτό που θα έπρεπε ή έστω αυτό που ήταν κάποτε: Η κοιλίτσα του σιταριού και η δραματική τροποποίηση μιας υγιεινής τροφής
Το ίδιο ισχύει και για το γάλα και τα παράγωγά του: Γάλα και γαλακτοκομικά: Η δραματική μετατροπή μιας θρεπτικότατης τροφής

Τα πολυακόρεστα λιπαρά οξέα είναι απαραίτητα για τη φυσιολογική ανάπτυξη και τη λειτουργία του εγκεφάλου και πιστεύεται πως είναι σε θέση να μεταβάλλουν την αναπτυξιακή πορεία γεγονός που συνδέεται με τις διαταραχές του αυτιστικού φάσματος.

Ολοένα και περισσότερες ενδείξεις καταδεικνύουν ότι ελλείψεις ή ανισορροπίες των λιπαρών οξέων μπορεί να συμβάλλουν σε νευροαναπτυξιακές διαταραχές στην παιδική ηλικία, συμπεριλαμβανομένης της διαταραχής συγκέντρωσης, της υπερκινητικότητας, της δυσλεξίας, της δυσπραξίας, καθώς και στις διαταραχές του αυτιστικού φάσματος. Μελέτες έχουν δείξει ότι τα επίπεδα των ω-3 λιπαρών οξέων ήταν σημαντικά χαμηλά σε παιδιά με αυτιστικές διαταραχές.
Αναλυτικότερα: Καταστροφή της υγείας, η δυσαναλογία Ω 3 και Ω6 λιπαρών

Αρκετές μικρές μελέτες συμπέραναν ότι τα ω-3 λιπαρά οξέα μπορεί να μειώσουν τα συμπτώματα που σχετίζονται τον αυτισμό όπως η επαναλαμβανόμενη συμπεριφορά και η υπερκινητικότητα, καθώς και τη βελτίωση της κοινωνικοποίησης και ότι μπορεί να είναι αποτελεσματικά στη θεραπεία της επιθετικότητας και της παρορμητικότητας.

Ο πιθανός μηχανισμός των ω-3 μπορεί να είναι η βελτίωση της παραγωγής και της ισορροπίας των νευροδιαβιβαστών σεροτονίνης και ντοπαμίνης του εγκεφάλου. Οι γονείς παιδιών με αυτισμό που λάμβαναν συμπληρώματα και διατροφή πλούσια σε ω-3 ανέφεραν βελτίωση στη γενική υγεία, στις συνήθειες του ύπνου, στις γνωστικές και κινητικές δεξιότητες, τη συγκέντρωση, την επαφή με τα μάτια και της κοινωνικότητας, καθώς και μειώσεις στην ευερεθιστότητα, την επιθετικότητα και την υπερκινητικότητα.
Ναι, διότι τα ωμέγα 3 είναι Ο μεγάλος σύμμαχος της υγείας

Παρόλα αυτά υπάρχουν πολύ λίγα επιστημονικά στοιχεία μέχρι στιγμής σχετικά με την αποτελεσματικότητα των ω-3 λιπαρών οξέων και απαιτείται περαιτέρω μελέτη ώστε να γίνουν αξιόπιστες συστάσεις.

Η μεταγεννητική ανάπτυξη του ανθρώπινου εγκεφάλου απαιτεί μια σειρά λιπαρών οξέων και το περιεχόμενο του ανθρώπινου γάλακτος παίζει σημαντικό ρόλο στις αλλαγές της ανάπτυξης του εγκεφάλου. Μέχρι την ηλικία των 3, ο εγκέφαλος ενός αυτιστικού παιδιού υποβάλλεται σε μια έκρηξη ανάπτυξης και είναι μεγαλύτερη από εκείνη ενός μη- αυτιστικού παιδιού στην ίδια ηλικία.

Έχει προταθεί ότι η σίτιση μέσω θηλασμού μπορεί να προστατεύσει τα βρέφη από τον αυτισμό. Ερευνητές μελετώντας τον απογαλακτισμό σε 145 αυτιστικά βρέφη σε σύγκριση με μια ομάδα ελέγχου 224 μη-αυτιστικών παιδιών, διαπίστωσαν ότι τα παιδιά στην ομάδα ελέγχου θήλασαν για περισσότερο χρονικό διάστημα από ότι τα αυτιστικά βρέφη.

Αν και δεν έχει αποδειχτεί αν το μητρικό γάλα μειώνει άμεσα τον κίνδυνο για τις διαταραχές του φάσματος του αυτισμού, ωστόσο, υπάρχει ισχυρή συσχέτιση ανάμεσα στη σίτιση με φόρμουλες γάλακτος από τη γέννηση ή της πρόωρης διακοπής του θηλασμού και της ανάπτυξης αυτισμού.

Πηγή: www.genenutrition.gr

"Τροφή-Φάρμακο": Εδώ οφείλουμε να επισημάνουμε και πως,

Και αν θέλουμε να πάμε και ένα βήμα πιο πέρα, ίσως θα έπρεπε να εξετάσουμε την άρρηκτη σχέση εγκέφαλου-εντέρου: Πάνω από 50 ασθένειες οφείλονται στην κακή συνεννόηση των "δύο εγκεφάλων" μας

Σας διαθέτω ΩΜΕΓΑ 3 ΛΙΠΑΡΑ ΟΞΕΑ ως συμπλήρωμα διατροφής {διπλής απόσταξης (μοριακή εν κενώ) απαλλαγμένο από βαρέα μέταλλα}, με όλα του τα οφέλη στο ΑΚΈΡΑΙΟ.

Είναι σημαντική η επιλογή του κατάλληλου ω 3 Συμπληρώματος καθώς, τα συμπληρώματα ω 3 ποικίλλουν ευρέως στη μοριακή τους δομή, βιοδιαθεσιμότητα, καθαρότητα και φρεσκάδα (προσμείξεις, γεύση), τρόπο επεξεργασίας.

Όσοι ενδιαφέρεστε για περισσότερα και παραγγελίες, ΠΑΤΗΣΤΕ ΕΔΩ ή επικοινωνήστε στο μέιλ: life@proionta-tis-fisis.com

Αναφορές: Μπορεί η διατροφή να περιορίσει τα συμπτώματα του αυτισμού;

Κοινοτική έκθεση από το δίκτυο παρακολούθησης του αυτισμού και της αναπτυξιακής αναπηρίας (ADDM) http://www.cdc.gov/ncbddd/autism/documents/ADDM-2012- Community-Report.pdf
Hsu CL , Lin CY , Chen CL , Wang CM , Wong ΜΚ . Οι επιπτώσεις μιας δίαιτας χωρίς γλουτένη και καζεΐνη σε παιδιά με αυτισμό: μια αναφορά περίπτωσης. Chang Gung Med J. 2009 Jul-Aug · 32 (4): 459-65.
http://www.autismspeaks.org/what-autism/treatment/complementary-treatments-autism
Αυτισμός Δίαιτες και Διατροφή. Παροχή παροχών υγείας για πολλά παιδιά με ASD
Potts Μ, Bellows Β. Αυτισμός και δίαιτα J. Epidemiol. Κοινοτική Υγεία 2006 · 60 · 375-
Γέροντα HJ. Η δίαιτα χωρίς γλουτένη, χωρίς καζεΐνη στον αυτισμό: Μια επισκόπηση με κλινικές επιπτώσεις Διατροφή στην κλινική πρακτική / Τόμ. 23, Νο. 6, Δεκέμβριος 2008
Amminger GP , Berger GE , Schäfer MR , Klier C , Friedrich ΜΗ , Feucht Μ . Συμπλήρωση ωμέγα-3 λιπαρών οξέων σε παιδιά με αυτισμό: μια διπλή-τυφλή τυχαιοποιημένη, ελεγχόμενη με εικονικό φάρμακο πιλοτική μελέτη. Biol Psychiatry . 2007 Feb 15 · 61 (4): 551-3.

# data[].attributes.attachment_link.title
Μπορεί η διατροφή να περιορίσει τα συμπτώματα του αυτισμού; - Προϊόντα της Φύσης

# data[].attributes.attachment_link.description
ΝΑΤΑΛΙΑ ΝΤΕΛΙΚΟΥ ΜΠΕΝΕΤΟΥ, ΔΙΑΙΤΟΛΟΓΟΣ - ΔΙΑΤΡΟΦΟΛΟΓΟΣ Μπορεί η διατροφή να περιορίσει τα συμπτώματα του αυτισμού; Ο αυτισμός είναι μια δια βίου νευρολογική διαταραχή του εγκεφάλου που περιορίζει την ικανότητα ενός ατόμου να επικοινωνήσει και να συσχετιστεί με άλλους ανθρώπους. Εμφανίζεται πρώτη φορά στα μικρά παιδιά, με το φάσμα του να κυμαίνεται από ήπιο έως σοβαρό.

# data[].attributes.headline
Διαταραχές ύπνου και αυτισμός.

# data[].attributes.subject
Διαταραχές ύπνου και αυτισμός.

# data[].attributes.attachment_link.readable_text
Ο ύπνος είναι ένα σημαντικό συστατικό της υγείας. Παρόλο που δε μπορούμε να κατανοήσουμε όλες τις λειτουργίες του, ο ύπνος είναι απαραίτητος για την ανάπτυξη, την αποκατάσταση του σώματος μας, καθώς και την ενίσχυση της μνήμης.

Θα ήταν σημαντικό να ξεκινήσουμε από κάποιες απαντήσεις σχετικά με το πότε και πόσο θα πρέπει ένα παιδί να κοιμάται, ή κατευθυντήριες οδηγίες σχετικά με τη διάρκεια του ύπνου του, αλλά αυτό είναι ανέφικτο. Τα χαρακτηριστικά αυτά, διαφέρουν από άτομο σε άτομο όπως και από ηλικία σε ηλικία, με αποτέλεσμα να μην μπορούν να δοθούν γενικές απαντήσεις για τον ύπνο. Όλα τα παιδιά είναι πιθανό να περάσουν από περιόδους όπου ο ύπνος τους δε θα είναι καλός και αυτό μπορεί να οφείλεται σε κάποια ασθένεια, σε περιόδους ιδιαίτερης πίεσης ή ακόμη και σε περιόδους διακοπών. Μετά από κάποια τέτοια κατάσταση όμως, ο ύπνος θα πρέπει να επανέλθει σε φυσιολογικές συνθήκες.

Εάν το παιδί σας δυσκολεύεται να κοιμηθεί ή αντιμετωπίζει κάποιο πρόβλημα σε τακτά χρονικά διαστήματα κατά τη διάρκεια του ύπνου, τότε μπορεί να έχει κάποια διαταραχή ύπνου. Τα παιδιά με διαταραχή του φάσματος του αυτισμού, φαίνεται να αντιμετωπίζουν περισσότερες δυσκολίες με τον ύπνο. Ο αριθμός των οικογενειών που έχουν επηρεαστεί από διαταραχές ύπνου στο/α μέλος/η τους με αυτισμό, ποικίλλει από μελέτη σε μελέτη, αλλά σημαντικά προβλήματα ύπνου έχουν παρατηρηθεί στο 40-80% των παιδιών αυτών. Για τα παιδιά με αυτισμό, ο ανεπαρκής ύπνος φαίνεται να επηρεάζει σημαντικά τη συμπεριφορά τους κατά τη διάρκεια της ημέρας.

Οι πιο συχνές αιτίες σχετικά με δυσκολίες στον ύπνο σε όλα τα παιδιά είναι οι επιρροές από το περιβάλλον αλλά και ο τρόπος με τον οποίο κοιμούνται. Για παράδειγμα, οι γονείς μπορούν να κοιμίσουν το παιδί τους, κουνώντας το ή παίρνοντας το αγκαλιά και στη συνέχεια βάζοντας το στο κρεβάτι του. Το παιδί μπορεί όμως να ξυπνήσει κατά τη διάρκεια της νύχτας και να αντιληφθεί πως δεν έχει στη διάθεση του, ό,τι είχε πριν κοιμηθεί (την αγκαλιά της μητέρας, το περιβάλλον). Για τα παιδιά με αυτισμό παρουσιάζονται ίσως περισσότερες προκλήσεις.
Η Αγάπη για τη ρουτίνα
Μελέτες έχουν δείξει ότι τα παιδιά με αυτισμό είναι περισσότερο ανήσυχα σχετικά με τη ρουτίνα του ύπνου, δηλαδή τη συνηθισμένη ώρα που πηγαίνουν για ύπνο καθώς και αυτή που ξυπνάνε. Ταυτόχρονα τα παιδιά είναι συνηθισμένα στο να κοιμούνται σε συγκεκριμένο μέρος, δηλαδή το δικό τους κρεβάτι έχοντας ακόμη και το δικό τους μαξιλάρι. Συνήθειες όπως αυτές, μπορεί να είναι δύσκολο να ξεπεραστούν από τα παιδιά με αυτισμό.
Δυσκολίες επικοινωνίας
Πολλά παιδιά με διαταραχή του φάσματος του αυτισμού, έχουν προβλήματα επικοινωνίας και πολλές φορές, τους είναι δύσκολο να ζητήσουν κάτι που χρειάζονται. Υπάρχει λοιπόν η περίπτωση, όπου το παιδί σας παραμένει ξύπνιο διότι χρειάζεται κάτι, αλλά δε μπορεί να το ζητήσει. Επίσης μπορεί να μη έχει γίνει κατανοητό στο παιδί, από τον γονιό, ότι έχει έρθει η ώρα του ύπνου.
Αγαπημένα αντικείμενα και συνήθειες
Τα παιδιά με αυτισμό μπορεί να έχουν τα αγαπημένα τους αντικείμενα κατά τη διάρκεια του ύπνου, όπως για παράδειγμα κάποιο αρκουδάκι ή τις αγαπημένες τους πιτζάμες ή ακόμη και κάποια συγκεκριμένη μαξιλαρο-θήκη. Η έλλειψη αυτών των αντικειμένων και της "σχέσης" που έχει δημιουργηθεί μεταξύ αυτών και των παιδιών με αυτισμό, μπορεί να οδηγήσει σε διαταραχές ύπνου.
Διάφοροι λόγοι
Άγχος: Αρκετά παιδιά με αυτισμό μπορεί να διακατέχονται από άγχος. Αυτό μπορεί να προκαλέσει δυσκολίες στον ύπνο τους.

Υπερκινητικότητα: Η υπερκινητικότητα είναι πολλές φορές χαρακτηριστικό παιδιών με διαταραχή του φάσματος του αυτισμού και μπορεί να συντελέσει στη διαταραχή του ύπνου.

Ασθένεια: Όπως αναφέρθηκε και στην αρχή του άρθρου, όλα τα παιδιά συμπεριλαμβανομένων και των παιδιών με αυτισμό φυσικά, μπορεί να υποφέρουν από κάποια ασθένεια και αυτό μπορεί να επηρεάσει τον ύπνο τους. Σε μερικές περιπτώσεις, παιδιά με αυτισμό λαμβάνουν ειδική αγωγή και θα ήταν καλό να συμβουλευτείτε τον γιατρό σας προκειμένου να γνωρίζετε αν η φαρμακευτική αυτή αγωγή μπορεί να προκαλέσει διαταραχές ύπνου.

Συμβουλές αντιμετώπισης

Δημιουργία ημερολογίου ύπνου

Το ημερολόγιο ύπνου, βοηθάει στην καταγραφή ασυνήθιστων καταστάσεων και στην αποκατάσταση τους. Εάν αποφασίσετε να αλλάξετε κάτι στη ρουτίνα του παιδιού σας σχετικά με τον ύπνο του, τότε το ημερολόγιο θα σας βοηθήσει να δείτε κατά πόσο αυτό που κάνατε λειτουργεί με θετικό τρόπο, συνεχώς, σποραδικά ή καθόλου. Φυσικά το ημερολόγιο αυτό, θα ήταν καλό να το μοιραστείτε με άτομα που εμπλέκονται στη ζωή του παιδιού, όπως δάσκαλοι, γιατροί, συγγενείς. Πολλές φορές, για υψηλά λειτουργικά παιδιά με αυτισμό, το ημερολόγιο μπορεί να δράσει θετικά παρέχοντάς τους, μια οπτική υπενθύμιση. Για παράδειγμα θα μπορούσατε να επιβραβεύσετε το παιδί σας (μετάλλιο, βόλτα) αν εκείνο δε σηκωθεί από το κρεβάτι του για τρεις συνεχόμενες νύχτες.
Καθιέρωση ρουτίνας
Η ανταπόκριση των παιδιών με αυτισμό στη ρουτίνα, είναι πολύ καλή, καθώς τους επιτρέπει να αισθάνονται ασφαλή. Δημιουργήστε μια ρουτίνα που μπορείτε να τη χρησιμοποιείτε κάθε μέρα. Για παράδειγμα:

18:00: Βραδινό

18:30: Ώρα ησυχίας

19:00: Μπάνιο

19:30: Πλύσιμο δοντιών

19:45: Ώρα για ύπνο

07:30: Ξυπνάω
Αλλαγές στη διατροφή
Υπάρχουν περιπτώσεις όπου οι διατροφικές συνήθειες εμποδίζουν τον "καλό" ύπνο. Η σταδιακή μείωση μερικών τροφών, αλλά και η κατάργηση άλλων, που μπορούν να προκαλέσουν διαταραχές κατά τη διάρκεια του ύπνου, θα ωφελήσουν τον ύπνο του παιδιού. Προτείνουμε την επίσκεψη σε κάποιον ειδικό διαιτολόγο πριν την εισαγωγή οποιασδήποτε αλλαγής και τη διατήρηση μιας ισορροπημένης διατροφής.
Τεχνικές χαλάρωσης
Τα παιδιά με αυτισμό μπορεί να αισθάνονται ιδιαίτερα ανήσυχα πριν κοιμηθούν. Μερικές τεχνικές χαλάρωσης, όπως το μασάζ, η ησυχία κατά τη διάρκεια του ύπνου, απαλός φωτισμός στο δωμάτιο τους ακόμη και μια χαλαρωτική μουσική, μπορούν να συμβάλλουν σε έναν ήσυχο ύπνο.
Άνετος ύπνος
Όπως έχουμε αναφέρει και παραπάνω πολλά παιδιά με αυτισμό είναι ευαίσθητα στο φως, τους ήχους και τις μυρωδιές. Αν γνωρίζετε ότι το παιδί σας δυσκολεύεται με κάτι από αυτά, τότε θα ήταν καλό να απομακρύνετε πηγές φωτός και θορύβου. Για παράδειγμα μια καλή τεχνική, είναι η αφαίρεση των ετικετών από τα ρούχα του παιδιού σας. Αυτές μπορεί να ενοχλούν το παιδί αφού αρκετά παιδιά με αυτισμό έχουν ευαίσθητη αφή.

Εξηγήστε τον ύπνο

Μερικά παιδιά μπορεί να αντιμετωπίζουν δυσκολίες στη κατανόηση της ανάγκης του ύπνου. Μια κοινωνική ιστορία θα μπορούσε να χρησιμοποιηθεί για να εξηγηθεί αυτό. Θα ήταν καλό να συμβουλευτείτε τον/την λογοθεραπευτή/τρια του παιδιού σας για να σας κατευθύνει.
Ελένη Λούκουτου - Λογοθεραπεύτρια
Πηγές

http://www.scottishautism.org/family-and-professional-support/information-resources/developing-good-sleep-routines/

http://raisingchildren.net.au/articles/autism_spectrum_disorder_sleep_difficulties.html

http://www.webmd.com/brain/autism/features/sleep-difficulties-parents-autism

# data[].attributes.attachment_link.title
Διαταραχές ύπνου και Αυτισμός

# data[].attributes.attachment_link.description
Ο ύπνος είναι ένα σημαντικό συστατικό της υγείας. Παρόλο που δε μπορούμε να κατανοήσουμε όλες τις λειτουργίες του, ο ύπνος είναι απαραίτητος για την ανάπτυξη, την αποκατάσταση του σώματος μας, καθώς και την ενίσχυση της μνήμης.

# data[].attributes.headline
Μια εισαγωγή στον αυ

# data[].attributes.body
Μια εισαγωγή στον αυτισμό που στοχεύει στην ευαισθητοποίηση των νέων μη αυτιστικών ακροατών, στην τόνωση της κατανόησης και αποδοχής στις μελλοντικές γενιές. Προορίζεται να προβληθεί, να συζητηθεί και να μοιραστεί ευρέως από όλους.

# data[].attributes.attachment_link.authors[].name
Παννελήνιο Σώμα Συνοδών ΑμεΑ

# data[].attributes.attachment_link.title
Αυτισμός (Amazing Things Happen - Greek)

# data[].attributes.headline
Σημάδια του αυτισμού.

# data[].attributes.subject
Σημάδια του αυτισμού.

# data[].attributes.headline
Βήματα για την αντιμ

# data[].attributes.body
Βήματα για την αντιμετώπιση του αυτισμού.

# data[].attributes.attachment_link.title
Βήματα για την αντιμετώπιση του αυτισμού - science

# data[].attributes.body
Στο παρακάτω άρθρο θα συναντήσετε χρήσιμες πληροφορίες τόσο για χαρακτηριστικά του αυτισμού όσο και για την αντιμετώπιση του.